Dardanellene

miniatyr
Dardanellene (tyrkisk: Çanakkale Boğazı), tidligere Hellespont, er et smalt strede nordvest i Tyrkia. Stredet forbinder Egeerhavet med Marmarahavet.

Sundet er 61 kilometer langt og 1,2 til 6 kilometer bredt,«Dardanelles Strait», World Atlas i gjennomsnitt 55 meter dypt med en maksimal dybde på 103 meter på det smaleste punktet ved Nara Burnu, på siden av Çanakkale. Det er to hovedstrømmer gjennom sundet: en overflatestrøm flyter fra Svartehavet mot Egeerhavet, og en mer saltholdig understrøm flyter i motsatt retning.Rozakis, Christos L.; Stagos, Petros N. (1987): The Turkish Straits. Martinus Nijhoff Publishers. ISBN 90-247-3464-9; s. 1.

På samme måte som Bosporos, deler Dardanellene Europa (her ved Gallipoli-halvøya) fra Asia. Den største byen i nærheten av Dardanellene er Çanakkale, som har fått navnet sitt fra byens berømte festning (kale betyr «borg»).

 Terminologi 
Det tyrkiske navnet Çanakkale Boğazı er avledet fra byen som ligger ved stredet, Çanakkale. Navnet har i seg selv betydningen «keramikkborgen» — fra چاناق (çanak, «keramikk») + قلعه kale, borg) — med henvisning til områdets berømte keramikk- og keramikkvarer, og det landemerke osmanske festningen Sultaniye.«Kale Sultanieh (Çanakkale)», Romeartlover.it«Çanakkale Turkey», Britannica

Dardanellene er forkortelse fra Dardanellestredet. Under osmansk tid var det en borg på hver side av sundet. Disse ble til sammen kalt for Dardanellene,Hoogstraten, David van; Nidek, Matthaeus Brouërius van; Schuer, Jan Lodewyk (1727): Dardanellen, Groot algemeen historisch, geografisch, genealogisch, en oordeelkundig woordenboek (nederlandsk). Bind 4: D en E. Amsterdam/Utrecht/The Hague.  OCLC 1193061215; s. 25.Crabb, George (1833): Dardanelles, Universal Historical Dictionary. Bind 1. London. OCLC 1158045075 sannsynligvis avledet fra den antikke greske byen Dardanos (også stavet Dardania) som lå ved kysten av stredet.«Dardanelles», Online Etymology Dictionary Denne byen har på sin side sitt navn fra Dardanos,«Dardanus: The Mythical Founder of Dardania and Ancestor of the Romans», Ancient-literature.com 1. august 2022 en mytologisk sønn av Zevs og nymfen Elektra.

Navnet Hellespont var oldtidens greske navn, Ἑλλήσποντος, Hellespontos, betyr «Hellesjøen», som var det antikke navnet på det trange sundet. Den ble navngitt på forskjellige måter i klassisk litteratur Hellespontium Pelagus, Rectum Hellesponticum og Fretum Hellesponticum. Stredet fikk i henhold til gresk mytologi navnet fra Helle, datteren til Athamas, som ble druknet her i mytologien om det gylne skinn.«Helle - Greek Sea-Goddess of the Hellespont», Theoi.com

 Historie 
Stredet har hatt en strategisk rolle opp igjennom historien. For eksempel fant den trojanske krigen sted på den asiatiske siden av Dardanellene.

Herodotos forteller at perserkongen Xerxes I, sønn av Dareios I, i ca. 482 f.Kr lot to broer bygges over stredet ved Abydos for at den fem millioner store hæren (i virkeligheten var hæren trolig på en halv million) hans skulle komme seg over stredet til Hellas.Zaretsky, Rob: «Xerxes and The Hellespont», Engines of Our Ingenuity Men en storm ødela begge broene. Sjøen ble straffet med 300 piskeslag og ved at et par kjettinger ble kastet uti, og etter dette gjorde bygningsarbeiderne broene ferdig. I tillegg til å straffe Hellespont, fikk Xerxes byggelederne halshugget. Herodots historieverk gir en detaljert beskrivelse av brobyggingen.

Det var også over Hellespont Leander måtte krysse for å ha stevnemøte med sin elskede, prestinnen Hero.A Summary and Analysis of the Hero and Leander Myth, Interesting Literature I nyere tid har Lord Byron gjort en berømt svømmetur over Hellespont.«Lord Byron swims across tumultuous Hellespont strait in Turkey», History.com«The Hellespont swim: following in Byron's wake», The Guardian

Stredet var svært viktig for den osmanske dominansen over det østre Middelhavet, derfor forsøkte de allierte å erobre Dardanellene under første verdenskrig, i slaget ved Gallipoli. Angrepet mislyktes, og de store tapene gjorde nesten ende på karrieren til Winston Churchill.«Winston Churchill's World War Disaster», History.com«What went wrong at Gallipoli in 1915?», ''Churchill Archive for Schools

 Forbindelser 
Çanakkalebroen som forbinder Gelibolu i Øst-Trakia med Lapseki i Troas ble åpnet av president Recep Tayyip Erdoğan 18. mars 2022. Brua er den lengste hengebrua i verden med et hovedspenn på  meter mens total lengde er 3 623 meter.

 Referanser 

 Eksterne lenker 
 Bilder fra byen Çanakkale
 Bilder fra byen Çanakkale - Dardanellene 
 Satellittbilde over Dardanellene

Kategori:Sund i Asia
Kategori:Sund i Europa
Kategori:Tyrkias geografi
Kategori:Çanakkale (provins)